ΓΡΑΠΤΗ ΕΡΩΤΗΣΗ E-2151/01

υποβολή: Stavros Xarchakos (PPE-DE) προς το Συμβούλιο

(20 Ιουλίου 2001)

Θέμα: Απειλές της Τουρκίας

Σύμφωνα με το έγγραφο Νο 9120 με ημερομηνία 13 Ιουνίου 2001 και με τον τίτλο Honouring of obligations and commitiment by Turkey (το οποίο εγκρίθηκε στις 28 Ιουνίου 2001 από την Κοινοβουλευτική Συνέλευση του Συμβουλίου της Ευρώπης), η Τουρκία αρνείται στο Οικουμενικό Πατριαρχείο την ελεύθερη διάθεση της ακίνητης περιουσίας του, δεν του επιτρέπει να δεχθεί δωρεές σε ακίνητα, ενώ έχει απαλλοτριωθεί από το τουρκικό δημόσιο και ένα μέρος της περιουσίας του. Αναφορικά με τον ελληνικό πληθυσμό της Ίμβρου και της Τενέδου (νησιά που, βάσει της Συνθήκης της Λωζάνης την οποίαπέγραψε η Τουρκία το 1923, θα έπρεπε να έχουν καθεστώς αυτοδιοίκησης) οι εναπομείναντες κάτοικοι ελληνικής καταγωγής είναι μόλις 250 από τους 3 000 που ζούσαν εκεί το 1965, την ίδια ώρα που έχουν μεταφερθεί 7-8 000 τούρκοι έποικοι.

Ενώ η Τουρκία έχει προβεί σ' αυτές τις πράξεις καταπίεσης των μη μουσουλμάνων κατοίκων της, οπουργός εξωτερικών κ. Ι. Τζεμ, μιλώντας στις 29/6/01 στο τηλεοπτικό δίκτυοCNN Turk, επανέλαβε τις απειλές για αντίδραση της χώρας του αν η Κύπρος ενταχθεί στην Ένωση, κάτι που έκανε και ο τούρκοςπουργός αρμόδιος για τις κυπριακέςποθέσεις Σουκρού Σινά Γκιουρέλ, φτάνοντας (στις 2/7/01) στην κατεχόμενη από τον τουρκικό στρατό Βόρεια Κύπρο. Μια μέρα πριν από τις απειλές του κ. Γκιουρέλ, ο τούρκοςπουργός γεωργίας Χουσνού Γιουσούφ Γκοκάλπ είχε δηλώσει σε συνέντευξη του στην εφημερίδα του ψευδοκράτους KIBRIS ότι το ενεργειακό πρόβλημα των κατεχομένων περιοχών θα μπορούσε να λυθεί με την κατασκευή ενός πυρηνικού αντιδραστήρα εκεί.

Πώς τοποθετείται το Συμβούλιο αναφορικά με την καταδικαστική για την Τουρκία έκθεση του Συμβουλίου της Ευρώπης· Ποια είναι η άποψή του για τις συνεχείς απειλές τούρκων αξιωματούχων κατά της Κύπρου, χώραςποψήφιας για ένταξη και κράτος μέλος του ΟΗΕ· Σκοπεύει το Συμβούλιο να καλέσει τους τούρκους επισήμους να απέχουν από κάθε είδους πράξεις και δηλώσεις που αποκαλύπτουν προθέσεις για αποσταθεροποίηση στην Νοτιοανατολική Μεσόγειο αλλά και για μια άνευ προηγουμένου οικολογική καταστροφή, αφού η εγκατάσταση αντιδραστήρων σε σεισμογενείς περιοχές συνεπάγεται αυτονόητους κινδύνους·

Απάντηση

(6 Δεκεμβρίου 2001)

Η ΕΕ δήλωσε ρητά στην Τουρκία, με την ευκαιρία συναντήσεων για πολιτικό διάλογο, και ιδίως, κατά το τελευταίο Συμβούλιο Σύνδεσης, ότι περιμένει από τη χώρα αυτή να συμμορφωθεί σε όλες τις διεθνείς δεσμεύσεις της, και δη όσον αφορά τα ανθρώπινα δικαιώματα, συμπεριλαμβανομένων και των αποφάσεων του Ευρωπαϊκού Δικαστηρίου Ανθρωπίνων Δικαιωμάτων. Οι προτεραιότητες που αναφέρθηκαν από την ΕΕ στην εταιρική σχέση σύνδεσης περιλαμβάνουν την εγγύηση των δικαιωμάτων και των ελευθεριών που περιέχονται στην Ευρωπαϊκή Σύμβαση για την προστασία των ανθρώπινων δικαιωμάτων καθώς και την εφαρμογή τους.

Η Τουρκία είναι καλώς ενημερωμένη για τις θέσεις της Ένωσης όσον αφορά το κυπριακό ζήτημα, όπως αυτές εκφράσθηκαν επανειλημμένως, δηλαδή στα Ευρωπαϊκά Συμβούλια του Ελσίνκι και της Νίκαιας, καθώς με την εταιρική σχέση προσχώρησης, στο κεφάλαιο Ενισχυμένος πολιτικός διάλογος και πολιτικά κριτήρια, αλλά και με την ευκαιρία συναντήσεων πολιτικού διαλόγου με τη χώρα αυτή. Η ΕΕποστηρίζει πλήρως τις προσπάθειες του Γενικού Γραμματέα των Ηνωμένων Εθνών για την επίτευξη συνολικής συμφωνίας για το κυπριακό πρόβλημα, η οποία θα σέβεται τα σχετικά ψηφίσματα του Συμβουλίου Ασφαλείας των Ηνωμένων Εθνών, και για την θετική κατάληξη της διαδικασίας που άρχισε τον Δεκέμβριο του 1999. Είναι επίσης ενημερωμένη για το περιεχόμενο του ψηφίσματος 1256(2001) σχετικά με την Τήρηση τωνποχρεώσεων και δεσμεύσεων της Τουρκίας που εγκρίθηκε από τη Συνέλευση του Συμβουλίου της Ευρώπης κατά την 23η συνεδρίασή της στις 28 Ιουνίου 2001.

Το ζήτημα της εγκατάστασης πυρηνικού αντιδραστήρα στο Βόρειο μέρος της Κύπρου δεν αναφέρθηκε στο Συμβούλιο.